Document ID: 32001D0671

Komisijas lēmums
(2001. gada 21. augusts),
ar ko izpilda Padomes Direktīvu 89/106/EEK attiecībā uz jumtu un jumtu segumu ārējās ugunsizturības klasifikāciju
(izziņots ar dokumenta numuru C(2001) 2474)
(Dokuments attiecas uz EEZ)
(2001/671/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 20. panta 2. punkta a) apakšpunktu,
tā kā:
(1) Direktīvas 89/106/EEK 3. panta 2. punktā noteikts, ka no katras pamatprasības var izrietēt kategoriju izveidošana skaidrojošajos dokumentos, lai ņemtu vērā dažādos aizsardzības līmeņus būvdarbos, kas var dominēt valstu, reģionālā vai vietējā līmenī; šie dokumenti ir publicēti ar nosaukumu
"Komisijas paziņojums attiecībā uz Direktīvas 89/106/EEK
[3]
skaidrojošajiem dokumentiem"
(2) Skaidrojošajā dokumentā Nr. 2 2.2. punktā uzskaitīti tādi savstarpēji saistīti pasākumi pamatprasības "Drošība ugunsgrēka gadījumā" izpildīšanai, kas kopā palīdz noteikt ugunsdrošības stratēģiju, ko dalībvalstīs var izstrādāt dažādi.
(3) Skaidrojošā dokumenta Nr. 2 4.2.1. punktā pamatots, ka pamatprasībai jāparedz dažādi līmeņi attiecībā uz būvdarba veida, izmantošanas un atrašanās vietas funkciju, būvdarba izkārtojumu un avārijas situācijām paredzēto ierīču pieejamību.
(4) Skaidrojošā dokumenta Nr. 2 4.2.1.2.2. punktā noteiktas prasības attiecībā uz būvizstrādājumiem, kas paredzēti jumtiem, kuri pakļauti ārējai uguns iedarbībai.
(5) Šo prasību dažādos līmeņus, kas pastāv dalībvalstīs, var izteikt ar klasifikācijas sistēmu, kas nav ietverta skaidrojošajā dokumentā Nr. 2.
(6) Direktīvas 89/106/EEK 6. panta 3. punktā paredzēts, ka dalībvalstis var noteikt efektivitātes rādītājus, kuri jāievēro to teritorijā tikai atbilstīgi klasifikācijām, kas pieņemtas Kopienā, un tikai izmantojumam visās vai dažās, vai vienā klasē.
(7) Ja nav vienotas, pilnībā saskaņotas testa metodes, šajā lēmumā izmantotajai klasifikācijai jābalstās uz vienu standartu, kas ietver trīs atšķirīgas testa metodes, kuras atbilst dažādiem ugunsbīstamības modeļiem. To uzskata par pagaidu risinājumu, kamēr nav panākta pilnīga saskaņošana, izstrādājot pilnībā saskaņotu testa metodi. Kad tas ir izdarīts, šo lēmumu var grozīt, ņemot vērā jauno testa metodi un ar to saistītās klasifikācijas.
(8) Šajā lēmumā paredzētie pasākumi ir saskaņā ar Būvniecības pastāvīgās komitejas atzinumu,
IR PIEŅĒMUSI ŠĀDU LĒMUMU.
1. pants
Ar šo, kā paredzēts Direktīvā 89/106/EEK, izveido Kopienas klasifikācijas sistēmu attiecībā uz jumtu un jumtu segumu ārējo ugunsizturību.
Klasifikācijas sistēma ir aprakstīta šā lēmuma pielikumā.
2. pants
Šis lēmums ir adresēts dalībvalstīm.
Briselē, 2001. gada 21. augustā

Labels: 1
20
7
3
0